འདི་གའི་གསར་འགོད་པས་ས་རཱ་བོད་ཀྱི་མཐོ་རིམ་སློབ་གཉེར་ཁང་གི་སློབ་སྤྱི་རྒན་འཇམ་དཔལ་གྲགས་པ་ལགས་སུ།མཐོ་སློབ་གཉིས་ཀྱི་དབར་ཤེས་ཡོན་སྤེལ་རེས་ཀྱི་ལས་གཞི་དང་འབྲེལ་བའི་སྐོར་ལ་བཅར་འདྲི་བྱས་པར།ཁོང་གིས་ས་རཱ་མཐོ་སློབ་དང་ཨ་རའི་ཨར་ལམ་མཐོ་སློབ་གཉིས་ཀྱི་བར་ཤེས་ཡོན་སྤེལ་རེས་ཀྱི་ས་རྟགས་བརྒྱབ་ནས་༢༠༡༣ནས་འགོ་བརྩམས་ཏེ།མཐོ་སློབ་ཕན་ཚུན་དབར་སློབ་ཕྲུག་གཏོང་རྒྱུ་བྱས་ཡོད་རེད།དེ་ལྟར་བྱེད་དགོས་དོན་དེ་ཡང་༧གོང་ས་མཆོག་གི་རླབས་ཆེན་གྱི་འཛད་འཕྲིན་གྱི་ཐོག་ནས།འཛམ་གླིང་སྤྱི་དང་ལྷག་པར་དུ་ནུབ་ཕྱོགས་ཀྱི་རྒྱལ་ཁབ་ཁག་གི་ནང་།༧གོང་ས་མཆོག་གི་དགོངས་པ་བཞེས་སྟངས་དང་འཛམ་གླིང་ཞི་བདེའི་ཆེད་ཕྱག་ལས་གནང་ཡོད་པ་དེ་དག་གིས་ཚང་མའི་ཡིད་དབང་འཕྲོག་གི་ཡོད་རེད།དེ་འདྲ་ཡོང་དོན་གཙོ་བོ་དེ་བོད་ཀྱི་རིག་གཞུང་ལ་ཐུག་ཡོད་རེད།